Užhorod

Užhorod (; , ) je najwjetše město a stolica Zakarpatskeje oblasće na samym juhozapadźe Ukrainy. Leži pod Karpatami nad rěku Už bjezposrědnje při słowakskej hranicy a njedaloko hranicy mjez Ukrainu a Madźarskej. Užhorod je jeničke wulkoměsto w Zakarpatskej oblasći a sydło grjeksko-katolskeho biskopstwa. 

Ma někak 115 tysac wobydlerjow. Чисельнiсть наявного населення Украïни на сiчня 2016 року, Державна служба статистики Украïни, str. 34

 Stawizny 
Sydlišćo nasta spočatk 9. lětstotka je so hižo w lěće 903 prěni raz naspomniło; naspomnjenje z lěta 872 je skerje dwělomne. Wulkomorawske mócnarstwo natwari tu hród, zo by swoje wuchodne hranicy škitało. W 10. a 11. lětstotku bě Užhorod juhozapadna předstraža Kijewskeje Rus. Srjedź 11. lětstotka wudobychu Madźarojo kónčinu při rěce Už. Město wosta hač do kónca Prěnjeje swětoweje wójny wobstatk Madźarskeje a bě potom mjez swětowymaj wójnomaj stolica awtonomneje Zakarpatskeje we wobłuku Čěskoslowakskeje. Wot 1945 je dźěl Ukrainy.

 Žórła 

 Literatura 
 Й. В. Кобаль, Ужгород, Енциклопедія історії України : у 10 т. / редкол.: В. А. Смолій (голова) та ін. ; Інститут історії України НАН України. — К. : Наук. думка, 2013. — Т. 10 : Т — Я. — С. 212. — ISBN 978-966-00-1359-9.
 Uzhhorod, Encyklopaedia Britannica

 Wotkaz 

Kategorija:Sydlišćo w Zakarpatskej oblasći
Kategorija:Prěnje naspomnjenje 903